Document ID: 32013R0081

KOMISIJOS ĮGYVENDINIMO REGLAMENTAS (ES) Nr. 81/2013
2013 m. sausio 29 d.
kuriuo iš dalies keičiamos Įgyvendinimo reglamento (ES) Nr. 1051/2011 nuostatos dėl mikroduomenų rinkmenų, teikiamų perduodant duomenis
(Tekstas svarbus EEE)
EUROPOS KOMISIJA,
atsižvelgdama į Sutartį dėl Europos Sąjungos veikimo,
atsižvelgdama į 2011 m. liepos 6 d. Europos Parlamento ir Tarybos reglamentą (ES) Nr. 692/2011 dėl Europos turizmo statistikos, kuriuo panaikinama Tarybos direktyva 95/57/EB (1), ypač į jo 9 straipsnio 2 ir 3 dalis,
kadangi:
(1)
Komisija, atsižvelgdama į švietimo srities raidą ir pokyčius, nuolat stengiasi užtikrinti Europos statistikos aktualumą, o tam labai svarbu atnaujinti klasifikavimo sistemą;
(2)
Jungtinių Tautų švietimo, mokslo ir kultūros organizacija (UNESCO) persvarstė Tarptautinio standartizuoto švietimo klasifikatoriaus (ISCED) versiją, taikytą ligi šiol (1997 m. ISCED), siekdama užtikrinti, kad jame būtų atsižvelgta į švietimo ir mokymo srities politinius ir struktūrinius pokyčius;
(3)
kadangi švietimo statistinius duomenis turi būti galima palyginti tarptautiniu mastu, valstybės narės ir Europos Sąjungos institucijos turi naudoti švietimo klasifikatorius, derančius su persvarstytu Tarptautiniu standartizuotu švietimo klasifikatoriumi (2011 m. ISCED), 2011 m. lapkričio mėn. UNESCO valstybių narių patvirtintu 36-joje generalinėje konferencijoje;
(4)
todėl Komisijos įgyvendinimo reglamentas (ES) Nr. 1051/2011 (2) turėtų būti atitinkamai iš dalies pakeistas;
(5)
šiame reglamente nustatytos priemonės atitinka Europos statistikos sistemos komiteto nuomonę,
PRIĖMĖ ŠĮ REGLAMENTĄ:
1 straipsnis
Įgyvendinimo reglamento (ES) Nr. 1051/2011 III priedas iš dalies keičiamas, kaip nustatyta šio reglamento priede.
2 straipsnis
Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
Jis taikomas nuo 2014 m. sausio 1 d.
Šis reglamentas privalomas visas ir tiesiogiai taikomas visose valstybėse narėse.
Priimta Briuselyje 2013 m. sausio 29 d.

Labels: 12
5